06/09/2021 | Administración LocalMunicipal
Carballo
Regulamento do fondo de accion social do Concello de Carballo

Anuncio de publicación do texto do Regulamento do Fondo Social do Persoal do Concello de Carballo. O Pleno da Corporación, en sesión ordinaria celebrada o día 26/07/2021 (Pleno 08/2021), aprobou inicialmente o Regulamento do Fondo Social do Persoal do Concello de Carballo. Sometida ao trámite de información pública mediante inserción do anuncio da súa aprobación inicial no Boletín Oficial da Provincia n.º 146, do 04/08/2021, durante o prazo do mesmo non se teñen presentado alegacións, tal e como consta en certificación ao efecto do Secretario Xeral da Corporación incorporada ao expediente. Polo tanto, e de acordo coa parte resolutiva do acordo plenario, considérase automaticamente aprobado o devandito Regulamento. Procede inserir o anuncio do texto íntegro da Regulamento do Fondo Social do Persoal do Concello de Carballo, ós efectos da súa entrada en vigor. Anexo:.- «REGULAMENTO DO FONDO DE ACCIÓN SOCIAL DO CONCELLO DE CARBALLO. CAPÍTULO I. NORMAS XERAIS Artigo 1.1. Ámbito persoal de aplicación Artigo 1.2. Solicitudes. Artigo 1.3. Documentación. Artigo 1.5. Causas xerais de exclusión. Artigo 1.6. Penalización. Artigo 1.7. Importe das axudas. Artigo 1.8. Distribución. Artigo 1.8. Límite máximo anual por unidade familiar. Artigo 1.9. Consignación orzamentaria. Artigo 1.10. Tramitación. Artigo 1.11. Interpretación do regulamento. CAPÍTULO II. AXUDA ECONÓMICA POR DISCAPACIDADE Artigo 2.1. Alcance. Artigo 2.2. Documentación. Artigo 2.2. Importe da axuda. CAPÍTULO III. AXUDA ECONÓMICA POR BOLSA DE ESTUDOS Artigo 3.1. Alcance. Artigo 3.2. Documentación. Artigo 3.3. Importes máximos destas axudas. CAPÍTULO IV. AXUDA ECONÓMICA POR EDUCACIÓN INFANTIL Artigo 4.1. Alcance. Artigo 4.2. Documentación. Artigo 4.3. Importe da axuda. CAPÍTULO V. AXUDA ECONÓMICA POR UNIVERSIDADE Artigo 5.1. Alcance. Artigo 5.2. Documentación. Artigo 5.3. Importe da axuda. CAPÍTULO VI. AXUDA ECONÓMICA POR ODONTOLOXÍA, OFTALMOLOXÍA, OTORRINOLOXÍA, FISIOTERAPIA, LOGOPEDIA, SICOLOXIA. · Odontoloxía. Artigo 6.1. Alcance. Artigo 6.2. Documentación. Artigo 6.3. Importe da axuda. · Oftalmoloxía. Artigo 6.4. Alcance. Artigo 6.5. Documentación. Artigo 6.6. Importe da axuda. · Otorrinoloxía Artigo 6.7. Alcance. Artigo 6.8. Documentación. Artigo 6.9. Importe da axuda. · Fisioterapia Artigo 6.10. Alcance. Artigo 6.11. Documentación. Artigo 6.12. Importe da axuda. · Logopedia Artigo 6.13. Alcance. Artigo 6.14. Documentación. Artigo 6.15. Importe da axuda. · Psicoloxía Artigo 6.16. Alcance. Artigo 6.17. Documentación. Artigo 6.18. Importe da axuda. CAPÍTULO VII - DISPOSICIÓNS TRANSITORIAS. Artigo 7.1. Disposición transitoria única ANEXO 1 – RESUMEN AXUDAS POR MEMBRO UNIDADE FAMILIAR CAPÍTULO I. NORMAS XERAIS Artigo 1.1. Ámbito persoal de aplicación Poderá optar ás axudas económicas descritas neste regulamento, coas excepcións que nel se sinalan, o persoal do Concello de Carballo, así como os/as membros da súa unidade familiar. O persoal deberá encadrarse nunha das seguintes categorías, no ano ao que se refire a convocatoria do concurso de axudas económicas e sendo o gasto realizado no dito período no que se cumprise tal condición: a) Funcionario de carreira. b) Persoal laboral fixo. c) Funcionario interino, de emprego e persoal laboral Laboral temporal, cun mínimo de un ano de permanencia ao servizo do Concello de Carballo durante o período ao que se refire a convocatoria de axudas. Para os efectos deste regulamento entenderase por unidade familiar a formada polo/a traballador/a, o/a seu/súa cónxuxe ou parella de feito e os/as fillos/as solteiros da persoa traballadora que reúnan os seguintes requirimentos: a. Ter a mesma residencia no domicilio familiar. b. Non cumprir a idade de 25 anos dentro do ano ao que se refire cada convocatoria de axudas, segundo a lei do IRPF, salvo recoñecemento de grao discapacidade igual ou superior ao 33 %. c. Non ter alcanzado, no ano natural, rendas superiores ao salario mínimo interprofesional garantido para maiores de 18 anos. Artigo 1.2. Solicitudes. As solicitudes de axudas presentaranse, en todo caso, pola persoa que reúna a condición de persoal ao servizo do Concello de Carballo, en algunha das modalidades recollidas no artigo 1, entre o 1 de xaneiro e o 31 de outubro de cada ano, con destino ao Rexistro Xeral do Concello de Carballo, a través de calquera das vías previstas pola lexislación. Nas solicitudes farase constar o tipo de axuda solicitada e para quen se solicita, acompañando a documentación esixida. O feito de formalizar a solicitude implica a aceptación das condicións establecidas neste regulamento. Artigo 1.3. Documentación. Coa solicitude oficial presentarase esta documentación: a) Declaración responsable de non recibir máis axudas polo mesmo concepto ou análoga finalidade. No caso de que algún/ha membro da unidade familiar percibise ou vaia percibir axudas económicas polo mesmo concepto ou análoga finalidade que as previstas neste regulamento, deberá presentar documento acreditativo do importe da axuda recibida ou solicitada. No suposto de recibir esa axuda con posterioridade á resolución das establecidas neste regulamento, deberá comunicarse. b) Certificado de empadroamento, no caso de non residir no t. m. de Carballo, onde consten todos os membros da unidade familiar. c) Declaración responsable do Grupo de titulación/ Grupo de Cotización. d) Factura, ou documento acreditativo equivalente, con validez no tráfico xurídico-mercantil, correspondente a axuda solicitada. e) Fotocopia do libro de familia que acredite o parentesco ou documento acreditativo (rexistro de parellas de feito, acollemento,. f) A documentación específica requirida en cada axuda. Artigo 1.4. Causas xerais de exclusión. Serán causas de exclusión das axudas económicas, entre outras, as seguintes: a) Non presentar a documentación esixida unha vez requirida no prazo establecido. b) Carecer dos requirimentos ou documentos esixidos. c) Falsear ou ocultar datos ou documentos. d) Que a persoa causante do gasto non forme parte da unidade familiar. e) Existir separación/divorcio xudicial do matrimonio, cando se solicitude axuda económica por gastos de cónxuxe. f) Renunciar calquera das persoas da unidade familiar á percepción das axudas. Artigo 1.5. Penalización. Aquelas persoas que, elas mesmas ou calquera membro da súa unidade familiar, incorren en ocultación, falseamento de datos ou documentación, que resultase determinante para a concesión ou fixación da contía da axuda, serán penalizadas con dez anos de exclusión das axudas, tanto a persoa solicitante como toda a súa unidade familiar, e estarán na obriga do reintegro da axuda percibida. Artigo 1.6. Importe das axudas. O importe máximo que se perciba en concepto de axuda económica non poderá ser superior ao importe do gasto realizado. Enténdese por gasto realizado o acreditado documentalmente. No suposto de percepción de axuda económica, subvención ou bolsa de estudos polo mesmo concepto ou análoga finalidade por parte de entidade pública ou privada, se o importe de aquela fose inferior ao que corresponda pola aplicación deste regulamento, terase dereito á percepción desta, deducindo o importe recibido polo mesmo concepto. Non será de aplicación a dita deducción no caso das discapacidades. No caso de percibir as axudas económicas ou subvencións previstas no parágrafo anterior con posterioridade ao aboamento das axudas establecidas neste regulamento, descontaríase o importe desoutras axudas dos importes que percibirá a unidade familiar nas seguintes convocatorias. Artigo 1.7. Distribución. O importe da partida destinada ás axudas que aquí se regulan, distribuirase de forma inversamente proporcional á, categoría profesional do solicitante, segundo o grupo da función pública ou laboral equivalente ao que pertence o traballador. Para o cálculo do importe da axuda, as porcentaxes que se sinalan aplicaranse, en todo caso, sobre o límite máximo establecido para cada un dos tipos de axuda, aínda que o gasto realizado fose superior. TÁBOAS DE LÍMITES OU ÍNDICES CORRECTORES A fórmula de aplicación será: Axuda a conceder = [contía –((contía*RI)+(contía*RI*RF))]*CRX Artigo 1.8. Límite máximo anual por unidade familiar Debido ao amplo espectro das axudas contidas no presente regulamento, é moi posible que moitos traballadores poidan acceder á practica totalidade das axudas, por iso, co obxectivo de que exista un reparto dos fondos e non se destinen grandes cantidades a unha única unidade familiar, establécese un límite máximo anual de 1.200 € por unidade familiar, antes de aplicar as reducións indicadas no apartado anterior. Para favorecer o acceso ás axudas, xa que a maioría son cuestións médicas, nas que os suxeitos non deciden cando son diagnosticadas polos facultativos, e en aras de un mellor reparto das axudas, poderanse achegar solicitudes con facturas a partires do 1 de novembro do ano inmediatamente anterior. Artigo 1.9. Consignación orzamentaria. A cantidade máxima que se aboará a cada solicitante será a resultante da aplicación deste regulamento. No caso de que a cantidade total prevista a aboar no exercicio superase o importe dispoñible para tal efecto nos orzamentos anuais, os importes calculados para cada axuda individualmente, deberán ser reducidos proporcionalmente, nun coeficiente de redución xeral (CRX), para axustarse ao importe consignado nos orzamentos municipais. Artigo 1.10. Tramitación. As axudas económicas concederanse por resolución da Alcaldía, previa fiscalización pola Intervención Municipal, a proposta da concellería de persoal, e previo informe do Servizo de Persoal, a proposta da Comisión de Valoración, composta por dous/dúas representantes da Xunta de Persoal e dous/dúas do Comité de Empresa. Nese informe deberán achegar antes do 20 de novembro, un resumo das axudas aprobadas, así como o coeficiente de redución xeral de aplicación que se derive en cada ano. Para que poidan ser aboadas antes do 31 de decembro. Artigo 1.11. Interpretación do regulamento. Resérvase á Comisión de Valoración a potestade de interpretar as dúbidas e contradicións que xurdan na aplicación deste regulamento, ademais da posibilidade de propoñer a introducción das modificacións que fosen precisas para o seu mellor desenvolvemento ou aplicación, coa condición de non desvirtuar os requirimentos, as condicións nin a finalidade das axudas económicas que se prevén no seu contido. CAPÍTULO II. AXUDA ECONÓMICA POR DISCAPACIDADE Artigo 2.1. Alcance. Poderán optar a esta axuda as persoas, incluídas no ámbito de aplicación do regulamento, afectadas por unha discapacidade, sempre e cando esta sexa de un grao igual ou superior ao 33% e non perciba pensión, renda ou salario superior ao salario mínimo interprofesional. Artigo 2.2. Documentación. Ademais dos datos que figuren na solicitude e a documentación requirida con carácter xeral para todos os casos contemplados no regulamento do fondo social, presentarase certificación do grao de discapacidade, expedido pola autoridade competente. Artigo 2.3. Importe da axuda. O importe máximo que se percibirá en concepto de axuda económica por discapacidade será o seguinte: CAPÍTULO III. AXUDA ECONÓMICA POR MATRÍCULA/CURSADO DE ESTUDOS Artigo 3.1. Alcance. Inclúense neste concepto o conxunto de gastos que poidan producirse como consecuencia dos estudos que realice o persoal incluído no ámbito de aplicación deste regulamento dentro dos seguintes niveis de estudos: a) Educación infantil. b) Educación primaria obrigatoria, até sexto curso. c) Educación secundaria obrigatoria, bacharelato, Formación Profesional de grao medio ou superior, e curso de acceso á universidade. d) Universidade, escola técnica ou conservatorio, e) Estudos homologados polo Ministerio ou Consellería competente en Educación e Ciencia, con validez académica. (masters, conservatorio, escola oficial de idiomas, etc…) Esta axuda económica concederase sobre un único curso de cada nivel de estudos,; no caso de solicitar máis dunha bolsa de estudios por alumno, soamente se aboará unha delas, a que resulte máis beneficiosa para a persoa interesada. Artigo 3.2. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, o certificado de matriculación ou, no seu caso, fotocopia cotexada da folla de liquidación das taxas de matrícula ou documento que o substitúa, correspondente ao nivel de estudos para o que se solicite a axuda económica, así como fotocopia do plan de estudos da carreira ou ciclo educativo que corresponda. Artigo 3.3. Importes máximos destas axudas. O importe máximo que se percibirá en concepto de axuda económica por gastos de bolsa de estudos será o seguinte: Esta axuda é compatible coa sinalada nos capítulos IV e V. CAPÍTULO IV. AXUDA ECONÓMICA POR ENSINANZA NON OBRIGATORIA (0-3 ANOS) Artigo 4.1. Alcance. Inclúense neste concepto os gastos derivados da estancia nos centros de educación infantil 0-3 anos, durante o curso escolar ao que se refira a oportuna convocatoria, dos/as membros da unidade familiar da persoa solicitante, até o momento no que poida ter acceso ao cuarto curso de educación infantil. Son xustificables gastos tales como matrícula, transporte, comida, libros de texto, etc. quedando expresamente excluídos dos citados gastos os correspondentes á seguros, resto de material escolar e deportivo, e as denominadas actividades complementarias ou extraescolares. Para os efectos do disposto neste artigo, entenderase por curso escolar o que vai dende o día 1 de setembro dun ano até o día 31 de agosto do ano seguinte. Artigo 4.2. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, facturas orixinais desagregadas ou fotocopias cotexadas dos gastos realizados. Artigo 4.3. Importe da axuda. O importe máximo anual que se percibirá polo concepto de gastos de escola infantil 0-3 anos será de 250 euros por fillo/a. CAPÍTULO V. AXUDA ECONÓMICA POR ENSINO NON OBRIGATORIO: UNIVERSIDADE E CICLOS SUPERIORES DE F. P. Artigo 5.1. Alcance. Inclúense neste concepto os gastos derivados da educación universitaria, durante o curso escolar ao que se refira a oportuna convocatoria, dos/as membros da unidade familiar da persoa solicitante. Terá unha vixencia igual aos anos da titulación universitaria. Unha vez rematado ese prazo, se o/a alumno/a non rematou os seus estudos, non terá dereito a axuda. Neste concepto son xustificables gastos tales como matrícula, aloxamento, transporte, libros de texto, quedando expresamente excluídos dos citados gastos os correspondentes á comida, seguros, material escolar e deportivo, e as denominadas actividades complementarias ou extraescolares. Para os efectos do disposto neste artigo, entenderase por curso escolar o que vai dende o día 1 de setembro dun ano até o día 31 de agosto do ano seguinte. Artigo 5.2. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, facturas orixinais desagregadas ou fotocopias cotexadas dos gastos realizados. Artigo 5.3. Importe da axuda. O importe máximo anual que se percibirá polo concepto de gastos universitarios será de 400 euros por membro da unidade familiar. CAPÍTULO VI. AXUDA ECONÓMICA POR ODONTOLOXÍA, OFTALMOLOXÍA, OTORRINOLOXÍA E ENFERMIDADE. A) ODONTOLOXÍA. Artigo 6.1. Alcance. Inclúense neste apartado os gastos por tratamentos odontolóxicos. Artigo 6.2. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, facturas orixinais desagregadas, nas que deberá constar o nome da persoa paciente, ou fotocopias cotexadas dos gastos realizados, e, no caso dos tratamentos con pagamento aprazado, deberá presentarse a factura que conteña orzamento completo do tratamento máis o correspondente documento xustificativo do pagamento realizado no ano, onde se especificará que ese pagamento corresponde ao orzamento total indicado con anterioridade. Artigo 6.3. Importe da axuda. O importe máximo que se percibirá en concepto de axuda por gastos de odontoloxía non poderá exceder dos que se establecen a seguir: Esta axuda concederase só unha vez cada dous anos por peza dental e por membro da unidade familiar. As actuacións bucais que afecten a toda a boca tamén terán unha carencia de dous anos. B) OFTALMOLOXÍA. Artigo 6.4. Alcance. Inclúense neste concepto os gastos realizados na adquisición, por prescrición médica, de elementos correctores da visión (gafas ou lentes de contacto) realizados polas persoas suxeitas ao ámbito de aplicación do regulamento. Así como, as operacións oftalmolóxicas destinadas á corrección da visión. Artigo 6.5. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, informe do/a oftalmólogo/a ou optometrista colexiado/a, e factura orixinal desagregada ou fotocopia cotexada do gasto realizado. Artigo 6.6. Importe da axuda. O importe máximo que se percibirá en concepto de axuda por gastos de oftalmoloxía non poderá exceder dos que se establecen a seguir: Esta axuda concederase só unha vez cada tres anos por membro da unidade familiar, salvo que, no caso dos cristais, exista unha prescrición médica que xustifique a necesidade de cambio por axuste de gradación. As lentes de contacto teñen unha carencia de tres anos aínda que cambie a prescrición. Operacións oftalmolóxicas dirixidas á corrección da visión. O límite máximo deste tipo de axuda, por operación oftalmolóxica e ollo, será de 600,00€. Esta axuda terá unha carencia de 5 anos. C) OTORRINOLOXÍA Artigo 6.7. Alcance. Inclúense neste concepto os gastos realizados na adquisición, por prescrición médica, de elementos correctores da audición (audífonos), realizados polas persoas suxeitas ao ámbito de aplicación deste regulamento. Artigo 6.8. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, informe do/a otorrino no que se xustifique a necesidade do cambio ou adquisición de audífono, así como factura orixinal desagregada ou fotocopia cotexada do gasto realizado. Artigo 6.9. Importe da axuda. O importe máximo que se percibirá en concepto de axuda económica por compra de audífonos será de 400,00€ por unidade. Esta axuda concederase unha vez cada 5 anos, por membro da unidade familiar, salvo que exista prescrición médica nas mesmas condicións que as reguladas no Sergas que xustifique a necesidade de cambio por falta de efectividade do anterior. D) FISIOTERAPIA E PRÁCTICAS DEPORTIVAS POR PRESCRICIÓN FACULTATIVA. Artigo 6.10. Alcance. Inclúense neste concepto os gastos realizados por sesións de fisioterapia, ou pola realización de prácticas deportivas, por prescrición facultativa que axuden a mellorar o estado físico das persoas suxeitas ao ámbito de aplicación deste regulamento. Artigo 6.11. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, informe do facultativo competente no que se xustifique a necesidade das sesións, así como factura orixinal desagregada ou fotocopia cotexada do gasto realizado. Artigo 6.12. Importe da axuda. O importe máximo anual que se percibirá en concepto de axuda económica por fisioterapia será de 150,00€. Esta axuda concederase unha vez ao ano, por membro da unidade familiar. E) LOGOPEDIA Artigo 6.13. Alcance. Inclúense neste concepto os gastos realizados por sesións de Logopedia por prescrición facultativa que axuden á mellora das condicións, das persoas suxeitas ao ámbito de aplicación deste regulamento. Artigo 6.14. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, informe do/a logopeda na que se xustifique a necesidade das sesións, así como factura orixinal desagregada ou fotocopia cotexada do gasto realizado. Artigo 6.15. Importe da axuda. O importe máximo anual por membro da unidade familiar, que se percibirá en concepto de axuda económica de logopedia será de 150,00€. Esta axuda concederase unha vez ao ano, por membro da unidade familiar. F) PSICOLOXÍA Artigo 6.16. Alcance. Inclúense neste concepto os gastos realizados por sesións de psicoloxía por prescrición facultativa que axuden á mellora das condicións psicolóxicas, das persoas suxeitas ao ámbito de aplicación deste regulamento. Artigo 6.17. Documentación. Sen prexuízo dos datos consignados na solicitude, unirase a esta, inescusablemente, ademais dos documentos citados no artigo 1.3, informe do/a psicólogo na que se xustifique a necesidade das sesións, así como factura orixinal desagregada ou fotocopia cotexada do gasto realizado. Artigo 6.18. Importe da axuda. O importe máximo que se percibirá en concepto de axuda económica por psicoloxía será de 150,00€. Esta axuda concederase unha vez ao ano, por membro da unidade familiar. CAPÍTULO VII. DISPOSICIÓNS TRANSITORIAS. Artigo 7.1. Disposición transitoria única. Unha vez entrado en vigor o presente regulamento os traballadores do concello poderán cursar solicitudes de gastos realizados a partir do primeiro de novembro do ano anterior á entrada en vigor do presente. ANEXO 1 “RESUMEN DE AXUDAS E CARENCIAS POR MEMBRO DA UNIDADE FAMILIAR” CAPÍTULO II - AXUDA ECONÓMICA POR DISCAPACIDADE O importe máximo que se percibirá en concepto de axuda económica por discapacidade será o seguinte: CAPÍTULO III - AXUDA ECONÓMICA POR BOLSA DE ESTUDOS O importe máximo que se percibirá en concepto de axuda económica por gastos de bolsa de estudos será o seguinte: Esta axuda é compatible coa sinalada nos capítulos IV e V. CAPÍTULO IV. AXUDA ECONÓMICA POR EDUCACIÓN INFANTIL (GARDERÍA) O importe máximo anual que se percibirá polo concepto de gastos de escola infantil 0-3 anos será de 250 euros por fillo/a. CAPÍTULO V. AXUDA ECONÓMICA POR UNIVERSIDADE O importe máximo anual que se percibirá polo concepto de gastos universitarios será de 400 euros por fillo/a. CAPÍTULO VI. AXUDA ECONÓMICA POR ODONTOLOXÍA, OFTALMOLOXÍA, OTORRINOLOXÍA E ENFERMIDADE. A) ODONTOLOXÍA. Carencia: dous anos B) OFTALMOLOXÍA. Carencia: tres anos C) OTORRINOLOXÍA O importe máximo que se percibirá en concepto de axuda económica por compra de audífonos será de 400,00€ por unidade. Esta axuda concederase unha vez cada 5 anos, por membro da unidade familiar, salvo que exista prescrición médica nas mesmas condicións que as reguladas no Sergas que xustifique a necesidade de cambio por falta de efectividade do anterior. D) FISIOTERAPIA O importe máximo anual por membro da unidade familiar, que se percibirá en concepto de axuda económica de fisioterapia será de 150,00€. Esta axuda concederase unha vez ao ano, por membro da unidade familiar. E) LOGOPEDIA O importe máximo anual por membro da unidade familiar, que se percibirá en concepto de axuda económica de logopedia será de 150,00€. Esta axuda concederase unha vez ao ano, por membro da unidade familiar. F) PSICOLOXÍA O importe máximo que se percibirá en concepto de axuda económica por psicoloxía será de 150,00€. Esta axuda concederase unha vez ao ano, por membro da unidade familiar. Todas as axudas estarán suxeitas á seguinte fórmula: Axuda a conceder = [contía –((contía*RI)+(contía*RI*RF))]*CRX» Carballo 31 de agosto de 2021 O Alcalde Evencio Ferrero Rodriguez